Warsaxaafadeedkaas ka dib waxaan waraysi la yeeshay qaar ka mid ah ciidamadii soo badbaadiyey hawl wadeenka hay’ada GAA Daniel Bronkal, noo sheegeen in ciidamadu ay heleen gaadhi noociisu yahay (surf) oo ay kaga tageen aaga u dhaw xeebta, ka dibna waxay reerbaadiyuhu u sheegay in gaadhiga ay wateen 5 nin oo nin cad watey ayna kala bexeen buurta, socdaalkoodi ayey hore u sii wateen (ciidanku) waxayna la kulmeen gabadh, gabadhaas oo u sheegtay in nimankaas oo wata ninkaas cadaanka ah ay jid isaga hor yimaadeen ayna hore u sii xuleen tog u dhowaa halka ay marayeen, 6-dii askari oo ay hagayaan laba nin oo reer miyi ah ayaa togii tilmaanta lagu siiyey sii xulay waxayna heleen raadkoodi, waxayna sii wateen socdaalkoodi iyagoo helay raadkoodi, ka dibna way sii socdeen habeenkiina waa ugu dumay waxayna abaaro (7:40 PM 12, February 2008), ka dibna waxaanu aragnay guri ay degan yihiin reer baadiye iyo dab ka sii durugsan iyo sawaxan ka baxayaa, isla markaana waxaan fahamnay in nimankii afduubayaasha ay yihiin, waxaan u dirnay sahan reerka weydiinaya xoolo soo lumay, sahankiina wuxuu soo sugay in ay yihiin nimankii afduubka geystay, meel ka durugsan reerkaa dabka ku shidanayaa, ka dibna ay arkeen in ninkii cadaanka ahaa oo huwan maro cad uu hurdo meel ardaa ah oo agtooda ah, ka dibna waxaan go’aansanay inaanu ka soo weerarno dhinaca ninku jiifo oo aananu jaanis siin isla markiibana waxaan ku bilownay rasaas anagoo xagiisa kaga nimi kadibna wey yaaceen mid baana isku deyey inuu xaga ninka soo qabto ka dibna ninkii waan dhaawacnay isagoo qaylinayana dib ayuu nimankii uga daba cararay isagoo ninkaas dhaawaca ahi qorigiisi ka cararay halkaasna aan ugu tagnay ninkii cadaanka ahaa, una sheegnay inaan nahay ciidankii jamhuuriyadda Somaliland.
